Gwaith i’w wneud cyn y sesiwn; cyn i chi ddechrau’r modiwl, manteisiwch ar y cyfle i ddarllen:

European Agency for Development in Special  Needs Education (2014) Five Key Messages for Inclusive Education: Putting Theory into Practice. Brussels: European Agency. For Development in Special Needs Education.

a

European Agency for Special Needs and Inclusive Education (2020), Preventing School Failure. 

Dechreuwch fyfyrio, yn seiliedig ar eich profiadau hyd yn hyn, ar yr heriau yr ydych wedi’u hwynebu wrth weithio gyda dysgwyr ag amrywiaeth o anghenion, ac ystyriwch pa gymorth a allai fod yn briodol i helpu i ddiwallu’r anghenion hyn yn y dyfodol.

Llinyn Craidd 1: Gwaith paratoi ar gyfer y Gynhadledd

Yn yr adran hon byddwn yn datblygu ein dealltwriaeth o gynhwysiant. Bydd hwn yn gyfle i nodi ac archwilio gwahanol ddiffiniadau a damcaniaethau o gynhwysiant ac ystyried yr egwyddorion sy’n sail i arfer cynhwysol mewn addysg.

Mae diffiniadau o gynhwysiant wedi cynnwys er enghraifft:

Diffiniad 1: bod yn rhan o ‘fenter ddysgu gyffredin’ lle gall pawb ddysgu orau. (Warnock (1978))

Diffiniad 2: Ystyrir cynhwysiant fel proses o ymdrin ag ... amrywiaeth anghenion pob dysgwr drwy gynyddu cyfranogiad mewn dysgu, diwylliannau a chymunedau, a lleihau eithrio o fewn ac yn sgil addysg. Mae’n cynnwys... argyhoeddiad mai cyfrifoldeb y system arferol yw addysgu pob plentyn. (UNESCO (2005))

Diffiniad 3: ‘Caiff cynhwysiant ei ddiffinio fel proses sy’n rhoi i bob disgybl gyfleoedd cyffredin mewn ffyrdd sy’n berthnasol i’w hanghenion, ac sy’n sicrhau eu bod yn perthyn yn llawn i’r gymuned ysgol. Mae gofyn i bawb ymroi i fod yn rhan o’r broses gynhwysiant.. Mae’n rhoi’r pwyslais ar ysgolion i addasu eu sefydliad a’u ffyrdd o ymateb i fodloni anghenion pob plentyn a pherson ifanc a gwerthfawrogi eu datblygiad ym mhob rhan o fywyd ysgol. Yn benodol, mae sicrhau cynhwysiant i ddisgyblion yn golygu llawer mwy na lleoli plentyn neu berson ifanc mewn ysgol brif ffrwd neu ysgol arbennig’. (Llywodraeth Cymru (2016, t. 4)

Gweithgaredd 1: Mater o ddiffiniad – beth mae cynhwysiant yn ei olygu i chi? (5 munud)
Ystyriwch eich diffiniad personol o gynhwysiant fel man cychwyn a gwerthuswch yn feirniadol sut mae eich diffiniad wedi’i lywio gan eich profiadau hyd yma.
 
Sylwer – byddwn yn cymharu ac yn cyferbynnu ein diffiniadau o gynhwysiant ag amrywiaeth o enghreifftiau i amlygu elfennau tebyg a gwahanol rhwng y diffiniadau pan fyddwn yn cyfarfod ddydd Sadwrn un.  

Yn yr adran hon byddwn yn ymestyn ein dealltwriaeth o gynhwysiant. Rydym wedi ystyried amrywiaeth o ddiffiniadau o gynhwysiant ac wedi amlygu elfennau tebyg a gwahanol rhwng diffiniadau a’n diffiniad ni sydd wedi’i lywio gan ein profiadau hyd yn hyn. Nawr, byddwn yn ystyried yr egwyddorion sy’n llywio cynhwysiant ac arfer cynhwysol ac yn sail iddynt.

Mae Confensiwn y Cenhedloedd Unedig ar Hawliau Pobl ag Anableddau Erthygl 24 yn cyfeirio at addysg, ac yn benodol y dylai systemau addysg cynhwysol sicrhau’r canlynol:

· (a) The full development of human potential and sense of dignity and self-worth, and the strengthening of respect for human rights, fundamental freedoms and human diversity;
· (b) The development by persons with disabilities of their personality, talents and creativity, as well as their mental and physical abilities, to their fullest potential;
· (c) Enabling persons with disabilities to participate effectively in a free society

Mae Confensiwn y Cenhedloedd Unedig ar Hawliau Pobl ag Anableddau Erthygl 24 yn cyfeirio at addysg, ac yn benodol y dylai systemau addysg cynhwysol sicrhau’r canlynol:

· Datblygu potensial dynol ac ymdeimlad o urddas a hunanwerth yn llawn, a chryfhau parch at hawliau dynol, rhyddid sylfaenol ac amrywiaeth ddynol;
· Pobl ag anableddau i ddatblygu eu personoliaeth, talentau a chreadigrwydd i’w potensial llawn, ynghyd â’i galluoedd meddyliol a chorfforol.
· Galluogi pobl ag anableddau i gymryd rhan yn effeithiol mewn cymdeithas rydd

Mae Schuelka (2018) yn awgrymu mai nod egwyddorion cynhwysol yw sicrhau arfer ystafell ddosbarth effeithiol i bawb, sy’n arwain at ganlyniadau cadarnhaol ar draws cyd-destunau addysg a chymdeithasol. Mae Llywodraeth Cymru (2016, tud.4) yn awgrymu mai dyma yw egwyddorion hanfodol cynhwysiant:

· mae cynhwysiant yn broses y mae ysgolion, awdurdodau lleol ac eraill yn ei defnyddio i ddatblygu eu diwylliannau, eu polisïau a’u harferion i gynnwys pob plentyn a pherson ifanc.
· dylai pob plentyn a pherson ifanc gael mynediad i addysg briodol sy’n rhoi iddynt y cyfle i gyflawni eu potensial personol.
· mae gwasanaeth addysg gynhwysol yn cynnig rhagoriaeth a dewis gan geisio barn rhieni, gofalwyr, plant a phobl ifanc ac ymateb i’r farn honno.
· caiff buddiannau pob plentyn a pherson ifanc eu diogelu.
· gyda’r hyfforddiant, y strategaethau a’r gefnogaeth iawn, gall bron pob plentyn a pherson ifanc sydd angen cymorth ychwanegol gael ei gynnwys yn llwyddiannus mewn addysg brif ffrwd.
· nid yw addysg brif ffrwd bob amser yn iawn i bob plentyn a pherson ifanc bob tro, ond os nad yw addysg brif ffrwd yn iawn ar adeg benodol ni ddylai hyn rwystro plentyn na pherson ifanc rhag cael ei gynnwys yn llwyddiannus yn ddiweddarach.
· dylai’r disgyblion hynny nad ydynt mewn addysg brif ffrwd fod â chysylltiadau â’u cyfoedion mewn ysgolion prif ffrwd.

Mae’r egwyddorion cynhwysiant hanfodol hyn yn awgrymu bod cynhwysiant yn ddiwylliant ac yn arfer, yn sicrhau cyfle i fanteisio ar addysg, yn cynnig dewis ac yn ymateb i farn pawb sy’n gysylltiedig, a bod angen adnoddau, hyfforddiant a strategaethau i’w gefnogi. Un elfen hanfodol yn y broses yw’r ymarferydd dosbarth ac mae’n bwysig cydnabod bod arfer cynhwysol yn gyfrifoldeb i bob ymarferydd fel y nodir yn y Safonau Proffesiynol ar gyfer Addysgu ac Arweinyddiaeth (2019).
Gweithgaredd 2: Egwyddorion personol cynhwysiant (10 munud)
Myfyriwch yn fyr ar eich egwyddorion ac agweddau cynhwysol personol ac ar ethos, diwylliant ac amgylchedd eich lleoliad sy’n hyrwyddo cynhwysiant.
 
Sylwer – byddwn yn cymharu ac yn cyferbynnu ein myfyrdodau ar egwyddorion cynhwysol yn ystod ein trafodaethau pan fyddwn yn cyfarfod ddydd Sadwrn un.  

Er mwyn sicrhau bod arfer cynhwysol effeithiol yn ein hystafelloedd dosbarth mae angen i ni ystyried beth yw’r agweddau, yr ymddygiad a’r diwylliannau sydd eu hangen i sicrhau arfer o’r fath gennym ni ac eraill?

Gweithgaredd 3: Pa mor effeithiol yw cynhwysiant yn fy lleoliad i? (10 munud)
Myfyriwch ar dystiolaeth o arfer cynhwysol yn eich lleoliad chi i amlygu enghreifftiau, yn eich barn chi, o arfer da (yn yr ystafell ddosbarth a’r tu allan iddi) ac ystyriwch feysydd y gellid eu gwella a beth ellir ei wneud i feithrin y gwelliant hwnnw.
 
Sylwer – byddwn yn ystyried y myfyrdodau hyn ar arfer yn ein lleoliadau yn ystod ein trafodaethau pan fyddwn yn cyfarfod ddydd Sadwrn un.  

Mae’n werth oedi i fyfyrio ar o ble yr ydym ni wedi dod o ran cefnogi dysgwyr ag anghenion, er mwyn rhoi cyd-destun i le yr ydym ni wedi cyrraedd heddiw a ble yr ydym ni’n dymuno mynd yn y dyfodol. Cyflwynwyd addysg orfodol i bob plentyn tua diwedd y 19eg ganrif gyda Deddf Addysg 1870. Trwy Ddeddf 1899, caniatawyd i Fyrddau Ysgolion greu dosbarthiadau ac ysgolion arbennig ychwanegol, ond dim ond os oeddent yn dymuno gwneud hynny, i blant a gafodd y label â ‘diffyg meddyliol’ ac a ystyriwyd nad oeddent yn gallu dysgu mewn ysgolion cyffredin.

Ceisiodd Deddf Addysg 1944 greu strwythur ar gyfer y system addysg ym Mhrydain ar ôl y rhyfel drwy godi’r oedran ar gyfer addysg orfodol i 15, cyflwyno system o ddethol yn ôl gallu tybiedig a sefydlu deg categori o ‘anfantais’: dall, rhannol ddall, byddar, rhannol fyddar, sensitif, anfantais gorfforol, epileptig, heb ymaddasu, plant â diffygion lleferydd ac addysgol isnormal (cymedrol). Roedd disgwyl i Awdurdodau Addysg Lleol ddarparu ar gyfer pob plentyn y tybiwyd eu bod yn perthyn i’r categorïau hyn, fodd bynnag, roedd un categori olaf (addysgol isnormal (difrifol)), a’r Awdurdodau Iechyd oedd yn gyfrifol amdano. Yn ystod y 1960au roedd teimlad cynyddol nad oedd unrhyw blentyn yn anaddysgadwy a throsglwyddodd Deddf Addysg (Plant dan Anfantais) 1970 y cyfrifoldeb dros blant â’r label ‘addysgol isnormal (difrifol)’ o awdurdodau iechyd i awdurdodau addysg lleol.

Cynigiodd Adroddiad Warnock 1978 ffordd newydd o ddeall, a thrafod, amrywiaeth, gan awgrymu y dylai anawsterau dysgu gael eu hystyried yn gyfuniad o nodweddion y plentyn a nodweddion yr ysgol, ac awgrymodd ddiddymu’r un ar ddeg categori o anfantais, ac yn lle hynny, mabwysiadu’r term ‘angen addysgol arbennig’ i adlewyrchu continwwm o angen. Argymhellodd yr adroddiad y dylid addysgu plant ‘dan anfantais’ fel y’u gelwir mewn ysgolion prif ffrwd gyda’u cyfoedion mewn proses o’r enw ‘integreiddio’ ac y dylid ystyried addysg arbennig yn ychwanegol neu’n atodol yn hytrach na ‘gwahanol neu amgen’. Gweithredwyd llawer o’r argymhellion hyn yn Neddf Addysg 1981, a fabwysiadodd y term ‘angen addysgol arbennig’ a’i ddiffinio fel “anhawster dysgu, sy’n galw am wneud darpariaeth addysgol arbennig”.

Gosododd y Ddeddf hon ddyletswydd ar awdurdodau addysg lleol i addysgu pob plentyn mewn ysgolion prif ffrwd, cyn belled â bod hyn yn adlewyrchu dymuniadau’r rhieni, nad oedd yn rhwystro addysg disgyblion eraill yn yr ysgol honno, a’i bod yn cydweddu â defnyddio adnoddau’n effeithlon. Mae’r diagram isod yn cynnig cynrychiolaeth weledol ddefnyddiol o’r daith hon o eithrio – gwahanu – integreiddio – cynhwysiant.

Wrth i ni symud trwy wahanol ddulliau gweithredu gallwn ystyried bod y canfyddiadau sydd wedi llywio’r arferion hynny wedi’u dylanwadu arnynt gan ddau wahanol fodel angen, sef – y model angen ‘meddygol’ a’r model angen ‘cymdeithasol’.
Gweithgaredd 4: Integreiddio neu Gynhwysiant? (10 munud)
Myfyriwch ar ddiffiniadau o integreiddio a chynhwysiant ac ystyriwch sut y maent yn cymharu a sut y maent yn adlewyrchu ac yn effeithio ar arfer yn yr ystafell ddosbarth a lleoliadau addysg?

Mae’r diagram a’r darn darllen isod yn cynnig cymhariaeth fer o rai o’r canfyddiadau allweddol sy’n sail i’r model meddygol a’r model cymdeithasol o angen. 

Introduction to the Social and Medical Models of Disability - ombudsman.org.uk
Gweithgaredd 5: Gwahaniaethau mewn canfyddiad (15 munud)
 
Myfyriwch ar y diagram a’r ddogfen uchod a nodwch sut mae canfyddiadau o’r dysgwr a’i anghenion yn wahanol yn y ddau fodel a sut y gallai’r canfyddiadau hyn ddylanwadu ar arfer ac ystyriwch sut mae eich canfyddiadau eich hun o ddysgwyr ac anghenion yn cymharu â’r ddau fodel.
 
Sylwer – byddwn yn ystyried sut y mae arfer wedi dylanwadu ar ein canfyddiadau a sut y mae canfyddiadau yn dylanwadu ar ein harfer yn ystod ein trafodaethau pan fyddwn yn cyfarfod ddydd Sadwrn un.

Gweithgaredd 8: Polisïau yn fy lleoliad i (10 munud)
 
Casglwch a rhestrwch yr amrywiaeth o bolisïau sydd ar waith yn eich lleoliad chi sy’n llywio dulliau gweithredu o ran cynhwysiant a rhowch grynodeb un frawddeg fer o bob polisi a ddewiswyd o ran diben y polisi a sut y mae’n hyrwyddo cynhwysiant.
 
Sylwer – bydd yn ddefnyddiol i’r amrywiaeth hon o ddogfennau fod ar gael i chi i lywio ein trafodaethau yn ystod dydd Sadwrn un.  

Gweithgaredd 9: Buddion a heriau i gynhwysiant (10 munud)
 
Myfyriwch ar eich arfer proffesiynol chi a’ch lleoliad a nodwch dystiolaeth o fuddion arfer cynhwysol effeithiol yr ydych wedi’u harsylwi ac amlygwch heriau i gynhwysiant yn eich arfer.
 
Sylwer – byddwn yn ystyried ein myfyrdodau ar fuddion a heriau i gynhwysiant yn ystod ein trafodaethau pan fyddwn yn cyfarfod ddydd Sadwrn un.

Ar ôl archwilio buddion a heriau posibl i gynhwysiant, yn yr adran hon byddwn yn manteisio ar y cyfle i astudio ac archwilio dulliau o hyrwyddo cynhwysiant mewn ysgolion a lleoliadau AB, er enghraifft drwy amgylcheddau, ethos ac arferion. Mae’n bwysig cofio nad yw cynhwysiant wedi’i gyfyngu i arfer yn yr ystafell ddosbarth, yn hytrach ei fod yn ymwneud ag arfer ar draws y lleoliad.

https://www.greatteaching.com/resources
Gweithgaredd 10: Nodi arfer effeithiol (15 munud)
 
Myfyriwch ar eich arfer proffesiynol gan ddefnyddio dimensiwn 02 a 03 Great Teaching Toolkit (Coe, 2020) a nodwch dystiolaeth arfer cynhwysol effeithiol ac amlygwch heriau i gynhwysiant yn eu harfer.
 
Sylwer – byddwn yn ystyried ein myfyrdodau yn ystod ein trafodaethau pan fyddwn yn cyfarfod ddydd Sadwrn un.


Llinyn Craidd 2: Gwaith paratoi ar gyfer y cynhadledd

Gweithgaredd 1

Archwiliwch rannau perthnasol y ddogfen: UK Government’s SEND Code of Practice. 

Diffiniwch a disgrifiwch y canlynol:
SEND

SENCO

EHCP

Rhestrwch bedwar tebygrwydd rhwng Cod ADY Cymru a Chod Ymarfer SEND Llywodraeth y DU

Rhestrwch bedwar gwahaniaeth rhwng Cod ADY Cymru a Chod Ymarfer SEND Llywodraeth y DU


Gweithgaredd 2

Ymgynghorwch â'ch cydweithwyr yn eich ysgol neu'ch lleoliad addysgol eich hun a dewch o hyd i gopïau o bolisïau, dogfennau gweithdrefn a / neu Godau Ymarfer sy'n ymwneud ag adnabod, a darparu ar gyfer, dysgwyr ag ADY yn eich ysgol neu'ch lleoliad addysgol (ee Polisi ADY yr ysgol ).

Archwiliwch y dogfennau hyn a nodwch wybodaeth sy'n ymwneud â:

· gweithdrefnau a phobl allweddol sy'n ymwneud ag adnabod dysgwyr ag ADY yn eich ysgol neu leoliad addysgol
· gweithdrefnau a phobl allweddol sy'n ymwneud â phenderfynu ar, a monitro darpariaeth ddysgu ychwanegol (DDdY) ar gyfer dysgwyr ag ADY yn eich ysgol

Bydd angen i chi ddod â'r wybodaeth i Ddiwrnod Cynhadledd Genedlaethol 1 (Sesiwn 4) er mwyn cefnogi gweithgareddau lle byddwch yn trafod gweithdrefnau ar gyfer adnabod a darparu ar gyfer dysgwyr ag ADY yn eich ysgol.

Mae'r person wedii anablu gan annormaleddau a
diffygion ei gorff a/neu i ymennydd ei hun

Mae'r person wedii anablu gan ei amgylchedd a't
rwystrau corfforol, agweddol, cyfathrebol a
chymdeithasol.

Mae pobl anabl yn fersiynau toredig, annormal neu
friwedig o fod dynol a dylid eu hatgyweirio, eu
hiachau a/neu eu hatal.

Mae pobl anabl yn fathau arferol, dilys o fod dynol a
dylent gael hawliau a defnydd cyfartal o'r
gymdeithas, yn union fel y maent.

Gan fod namau pobl anabl yn eu hatal rhag
gweithredu'n arferol, mae angen gofalwyr a
gweithwyr proffesiynol arnynt i wneud
penderfyniadau ar eu rhan. Mae'r unigolyn anabl
yn destun elusengarwch ac yn un sy'n derbyn
cymorth.

Gan fod y person anabl yn gyfartal yn ei hanfod, mae
ganddo hawl i ymreolaeth, dewis a rhyddid i roi
caniatad yn ei fywyd ei hun.

Dylai'r person anabl addasu i ffitio i mewn |
gymdeithas, gan mai nhw yw'r un nad yw'n
normal. Mae bod yn rhan o gymdeithas yn golygu
codi uwchlaw anabledd.

Dylai cymdeithas gefnogi unigolyn anabl, oherwydd
od yn gyfartal a bod ganddo'r hawl i gael ei
gynnwys. Dylai ei gymuned addasu ei thwystrau a'i
rhagfarn ei hun.

